2025. gada Eiropas čempionāts basketbolā

2025. gada Eiropas čempionāts basketbolā (EuroBasket 2025) bija 42. FIBA Europe rīkotais kontinenta vīriešu basketbola čempionāts. Turnīrs norisinājās no 2025. gada 27. augusta līdz 14. septembrim, un tajā piedalijās 24 Eiropas nacionālās basketbola izlases. Sacensības notika četrās rīkotājvalstīs — Latvijā, Kiprā, Polijā un Somijā. Grupu turnīri notika Limasolā (Kiprā), Tamperē (Somijā), Katovicē (Polijā) un Rīgā (Latvijā), bet izslēgšanas spēles un finālposms Rīgā Xiaomi Arēnā. Šī bija trešā reize, kad Latvija uzņēma vismaz daļu no Eiropas čempionāta spēlēm — pirmo reizi tas notika 1937. gadā, bet otro reizi — 2015. gadā, kad Rīgā izspēlēja vienu no grupām.

Čempionātā uzvarēja Vācijas izlases basketolisti, izcīnot 2. Eiropas čempionu titulu.

 Vēsture un sagatavošanās 
FIBA Europe 2021. gada nogalē atklāja pieteikšanās procesu 2025. gada Eiropas čempionāta basketbolā rīkošanai. Valstis varēja kandidēt kā grupu turnīra rīkotājas, kā finālposma rīkotājas vai uz visu turnīru kopumā. Līdzīgi modeļi tika izmantoti arī 2015., 2017. un 2022. gada čempionātos. Interesi izrādīja sešas valstis — Kipra, Somija, Ungārija, Latvija, Krievija un Ukraina. 2022. gada 28./29. martā FIBA Europe valde apstiprināja trīs rīkotājvalstis — Latviju, Kipru un Somiju —, piešķirot Latvijai arī finālposma norises tiesības. Vienlaikus tika turpinātas sarunas ar Ukrainu kā iespējamu ceturto rīkotājvalsti solidaritātes žesta dēļ, taču, ņemot vērā Krievijas iebrukumu, Ukrainas kandidatūra atkrita, un 2022. gada septembrī ceturtā rīkotāja tika apstiprināta Polija.

Pēc valstu izvēles FIBA noteica arī pilsētas un arēnas. Rīgā (Latvija) “Arēna Rīga” (no 2025. gada janvāra mainīts nosaukums uz Xiaomi Arēna) tiks izspēlēta A grupa un finālposms, Tamperē (Somija) Nokia arēnā — B grupa, Limasolā (Kipra) Spirosa Kiprianu sporta centrā — C grupa, Katovicē (Polija) Spodek — D grupa. Grupu turnīri notiks no 27./28. augusta līdz 3./4. septembrim 2025. gadā, bet finālposms — no 6. līdz 14. septembrim Rīgā.

Biļešu tirdzniecību koordinē FIBA oficiālais biļešu portāls, sadarbībā ar nacionālajām platformām: Latvijā tas ir portāls Bezrindas.lv (tajā skaitā īpašie piedāvājumi, piemēram, “Finālnedēļas 4 spēļu komplekts” un “Seko Latvijas komandai”), Somijā — Lippu.fi, Polijā — Spodek pasākumu lapa, Kiprā — More.com. Daļa komplektu Latvijā tika izpārdota jau pirms turnīra, apliecinot augstu pieprasījumu. Internetā publiskoti biļešu cenu diapazoni: grupu spēles — 30–150 €, astotdaļfināli — 50–200 €, ceturtdaļfināli — 80–300 €, pusfināli — 120–500 €, fināls — 150–700 €; VIP paketes pārsniedz 1000 €, nodrošinot ekskluzīvas privilēģijas. Rīgā, kur notiks gan grupu turnīrs, gan finālposms, pilsēta īpaši gatavojas fanu uzņemšanai — paredzētas fanu zonas ar lielajiem ekrāniem, DJ uzstāšanās, ielu sporta pasākumi bērniem, tematiskas pilsētvides dekorācijas, brīvprātīgo iesaiste un pastiprināti drošības pasākumi. Līdzīgi sagatavošanās pasākumi tiek īstenoti arī Somijā, Polijā un Kiprā, lai nodrošinātu čempionāta organizatorisko kvalitāti un līdzjutēju pieredzi.

 Arēnas 
  Rīga Xiaomi Arēna Ietilpība: 11 200 250px|center  Limasola Spirosa Kiprianu sporta centrs Ietilpība: 8000 250px|center Tampere  Katovice Nokia arēna  Spodek Ietilpība: 13 455  Ietilpība: 11 036 centrs|200px center|200px

2025. gada Eiropas basketbola čempionāta spēles notika četrās pilsētās — Rīgā, Tamperē, Limasolā un Katovicē. Grupas spēles sadalītas starp visām četrām valstīm, bet finālposms (astotdaļfināli līdz finālam) notika Rīgā. Šāda ģeogrāfiska izkliede dažādās Eiropas daļās nodrošina plašu līdzjutēju iesaisti.

  Rīga (Latvija) — Xiaomi Arēna (ietilpība ap 11 200). Arēna uzņem A grupas spēles un visu finālposmu. Tā jau iepriekš bijusi EuroBasket norises vieta — 2015. gadā tajā notika D grupas turnīrs. Xiaomi Arēna ir nacionālā mēroga daudzfunkcionāla halle un kļūs par čempionāta centrālo skatuvi, kur notiks arī fināls.
  Tampere (Somija) — Nokia arēna (Tampere Deck, ietilpība 13 455). Tā ir B grupas mājvieta, moderna daudzfunkcionāla arēna, kas atklāta 2021. gadā. Tā ir Somijas jaunās paaudzes sporta un pasākumu halle ar lielu skatītāju kapacitāti.
  Limasola (Kipra) — Spirosa Kiprianu sporta centrs (ietilpība līdz 8000 EuroBasket konfigurācijā). Tajā notiek C grupas spēles, lielākā sporta arēna Kiprā. Tā speciāli renovēta un paplašināta 2024.–2025. gadā, lai atbilstu kontinenta čempionāta vajadzībām.
  Katovice (Polija) — Spodek (ietilpība 11 036). Tajā notiek D grupas spēles. Spodek ir daudzfunkcionāla arēna Silēzijas reģionā, regulāri izmantojama starptautiskiem sporta un kultūras pasākumiem.

 Kvalifikācija 
Kvalifikācijas process uz 2025. gada Eiropas čempionātu basketbolā sastāvēja no diviem līmeņiem — priekšsacīkstēm (pirmskvalifikācijas) un galvenā kvalifikācijas turnīra. Kvalifikācija norisinājās no 2021. gada novembra līdz 2025. gada februārim, lai noskaidrotu 20 dalībvalstis, kas pievienojās četriem automātiski kvalificētajiem rīkotājiem (Latvijai, Somijai, Kiprai un Polijai), kopumā veidojot 24 komandu finālturnīru.

Priekšsacīkstes bija sadalītas trīs kārtās:
 1. kārta (2021. gada novembris, 2022. gada februāris un jūlijs): piedalījās komandas, kas nebija 2023. gada Pasaules kausa Eiropas kvalifikācijā (10 izlases). Tās sadalīja trīs grupās (1 grupa pa 4 komandām, 2 grupas pa 3 komandām). Uz 2. kārtu virzījās grupu uzvarētāji, labākās otrās vietas ieguvējas un Kipra kā topošā rīkotājvalsts.
 2. kārta (2022. gada augusts, novembris un 2023. gada februāris): tajā startēja 12 izlases (8, kas izstājās Pasaules kausa kvalifikācijas 1. kārtā, un 4 izlases no 1. posma). Tās sadalīja četrās grupās pa trim komandām, un katras grupas uzvarētāja, kā arī Kipra, kvalificējās galvenajai kvalifikācijai.
 3. kārta: pārējās komandas sacentās par atlikušajām vietām galvenajā kvalifikācijā, noslēdzot pirmskvalifikācijas posmu.

Galvenajā kvalifikācijā piedalījās 32 izlases (tieši kvalificējušās un izlases no pirmskvalifikācijas). Izloze notika 2023. gada 8. augustā Minhenē, sadalot komandas 8 grupās pa 4. Turnīrs noritēja trīs spēļu logos — 2024. gada februārī, 2024. gada novembrī un 2025. gada februārī, ar mājas un viesu spēlēm. No katras grupas finālturnīrā iekļuva trīs labākās komandas. Grupās, kur bija rīkotājvalstis, kvalificējās rīkotājvalsts un divas citas augstākās vietas ieguvušās izlases.

Galvenā kvalifikācijas turnīra grupas (kvalificējušās valstis norādītas treknrakstā; izlases uzskaitītas grupā pēc iegūtās vietas):
 A grupa: , , , 
 B grupa: , , , 
 C grupa: , , , 
 D grupa: , , , 
 E grupa: , , , 
 F grupa: , , , 
 G grupa: , , , 
 H grupa: , , , 

 Komandas 
2025. gada 24. februārī FIBA oficiāli apstiprināja, ka finālturnīra sastāvs ir pilns — 24 izlases (4 rīkotājas un 20 kvalificējušās izlases).

 Komanda  Statuss  Dalībasreizes  Pirmāreize  Pēdējāreize  Labākā vieta turnīrā  Vieta FIBAreitingā   rīkotāji  1  —  —  debija  85.   18  1939  2022  6. vieta (1967)  20.   15  1935  2017  1. vieta (1935)  9.   30  1937 2022  2. vieta (1963)  17.   kvalifikācijas G grupa  8  2007  2. vieta (2009, 2017)  2.   kvalifikācijas H grupa  16  1937  1. vieta (1937, 1939, 2003)  10.   kvalifikācijas A grupa  15  1993  1. vieta (2017)  11.   kvalifikācijas A grupa  31  1953  2. vieta (1979)  39.   kvalifikācijas B grupa  26  1949  2. vieta (2001)  27.   kvalifikācijas B grupa  39 1935  1. vieta (1983, 1999)  14.   kvalifikācijas C grupa 33  1. vieta (2009, 2011, 2015, 2022)  5.   kvalifikācijas C grupa  19  4. vieta (1947)  40.   kvalifikācijas F grupa  29  1949  1. vieta (1987, 2005)  13.   kvalifikācijas G grupa  6  2011  11. vieta (2011)  24.   kvalifikācijas H grupa  7  1937  5. vieta (1937, 1939)  43.   kvalifikācijas F grupa  6  2009  13. vieta (2009, 2011, 2013)  48.   kvalifikācijas F grupa  7  1999  7. vieta (2015)  19.   kvalifikācijas E grupa  40  1935  1. vieta (2013)  4.   kvalifikācijas E grupa  11  1993  8. vieta (1993)  41.   kvalifikācijas A grupa  4  1951  2011  9. vieta (2007)  56.   kvalifikācijas D grupa  26  1951 2022  1. vieta (1993)  3.   kvalifikācijas D grupa  5  2011  13. vieta (2017, 2022)  16.   kvalifikācijas D grupa  11  1953  2013  11. vieta (1995)  49.   kvalifikācijas B grupa  3  2015  2017  24. vieta (2015, 2017)  50.

 Turnīra formāts 
EuroBasket 2025 finālturnīrā piedalās 24 komandas, kas sadalītas 4 grupās pa 6 izlasēm. Grupu turnīrā tiek aizvadīts apļa turnīrs — katra komanda aizvada pa vienai spēlei pret pārējām savas grupas dalībniecēm (kopā 5 spēles). Katras grupas četras labākās komandas kvalificējas izslēgšanas spēlēm, bet piektās un sestās vietas ieguvējas turnīru noslēdz pēc grupu posma. Par uzvaru komanda saņem 2 punktus, par zaudējumu — 1 punktu (arī par zaudējumu pēc noklusējuma), bet par tehnisko zaudējumu (forfeit) tiek piešķirti 0 punkti. Ja divām vai vairākām komandām ir vienāds punktu skaits, vietu sadalījumu nosaka secīgi pēc šādiem kritērijiem:
 savstarpējo spēļu uzvaru–zaudējumu bilance starp iesaistītajām komandām;
 punktu starpība savstarpējās spēlēs;
 gūto punktu skaits savstarpējās spēlēs;
 punktu starpība visās grupas spēlēs;
 kopējais gūto punktu skaits visās spēlēs;
 ja joprojām nav iespējams noteikt vietu, piemēro FIBA rangu.

Izslēgšanas posmā piedalās 16 komandas (katras grupas četras labākās). Tas notiek pēc viena zaudējuma sistēmas ar šādu pāru sadalījumu astotdaļfinālā: A1–B4, B2–A3, B1–A4, A2–B3, C1–D4, D2–C3, C2–D3, D1–C4. Pēc astotdaļfināliem seko ceturtdaļfināli, pusfināli, spēle par 3. vietu un fināls. Visas izslēgšanas kārtas tiek aizvadītas Rīgā. Ja spēles pamatlaiks beidzas neizšķirti, tiek spēlēti papildlaiki pa 5 minūtēm, līdz tiek noskaidrots uzvarētājs.

 Grupu turnīrs 
 A grupa 

27. augusts  50:62      73:93      98:64    29. augusts  92:78      70:72      69:80    30. augusts  75:89      80:84      95:54    1. septembris  64:84      62:78      82:60    3. septembris  65:68      75:109      95:90    

 B grupa 

27. augusts  70:94      76:106      90:93    29. augusts  105:83      94:67      109:79    30. augusts  88:107      59:78      66:85    1. septembris  81:87      120:57      78:81    3. septembris  83:89      74:71      61:91    

 C grupa 

28. augusts  83:69      91:64      75:66    30. augusts  78:62      69:96      88:67    31. augusts  53:94      91:47      79:96    2. septembris  77:80      61:93      67:63    4. septembris  84:76      89:54      86:90    

 D grupa 

28. augusts  83:71      64:92      95:105    30. augusts  64:71      103:95      66:64    31. augusts  86:69      82:69      84:75    2. septembris  89:92      79:87      83:76    4. septembris  114:74      96:106      69:70    

 Izslēgšanas spēles 
Visas izslēgšanas spēles notiks Xiaomi Arēnā, Rīgā.

 Statistika 
+ Rezultatīvākie spēlētāji Vieta  Spēlētājs  Punkti 1.   Luka Dončičs  243 2.   Lauri Markanens  208 3.   Alperens Šengins  194 4.   Janis Adetokunbo  191 5.   Francis Vāgners  187 6.   Deniss Šrēders  183 7.   Džordans Loids  157 8.   Čedi Osmans  144  Deni Avdija  144 10.   Nikola Jokičs  134+ Rezultatīvākās izlases Vieta  Izlase  Punkti 1.    899 4.    812 3.    786 4.    763 5.    644 6.    595 7.    557 8.    531 9.    526 10.    520

 Vietu sadalījums 
VietaIzlase   4 5 6 7 8  9 10 11 12 13 14 15 16 17 18 19 20 21 22 23 24 

 Mediju atspoguļojums un līdzjutēji 
FIBA ir publiskojusi oficiālo raidtiesību turētāju sarakstu pa valstīm, kā arī norādījusi globālo straumēšanas platformu Courtside 1891 (atsevišķās teritorijās tam ir ierobežojumi).

  Go3 (TV3 Group)
  TV3, TV6
  TF1 grupas kanāli (TMC un TF1+)
  DAZN ITALY, RAISPORT, Sky Italia
  Alpha Cyprus
  TV3 Lithuania
  TVP Sport
  Nelonen, Ruutu
  RTVE, Teledeporte
  MagentaSport un RTL

FIBA un Eiropas Raidorganizāciju apvienības (EBU) četru gadu partnerība par nacionālo izlašu turnīru bezmaksas pieejamību attiecas uz periodu, kas sākas 2025. gada novembrī; tātad EuroBasket 2025 (27.08.–14.09.) vēl tiek pārraidīts saskaņā ar atsevišķām valstu/līgumu shēmām.

Visās rīkotājpilsētās darbojas oficiālās fanu zonas un papildpasākumi. Rīgā pie Xiaomi Arēnas darbojas "6. spēlētāja fanu zona" ar koncertiem un pagarinātu darba laiku; pilsēta vienlaikus ievieš satiksmes un drošības plānu čempionāta norisei. Tamperē centrālais laukums uz turnīra laiku pārtop par Wolf Den, un pie Nokia Arena darbojas oficiālā fanu zona ar lielajiem ekrāniem un aktivitātēm. Limasolā paredzēta plaša piekrastes fanu zona (organizatoru informācija tiek pakāpeniski publiskota), savukārt Katovicē pie Spodek grupas turnīra dienās noritēs vietējās programmas un aktivitātes.

Biļešu pārdošanu koordinē FIBA oficiālais biļešu portāls, kas novirza uz nacionālajām platformām. Latvijā tas ir Bezrindas.lv, Somijā — Lippu.fi, Kiprā — More.com, Polijā — Spodek pasākumu lapa. Publiski redzamie cenu piemēri pirms turnīra ir dāžadi. Rīgā grupas spēlēm biļešu cenas ir no ~30–50 € (vienas spēles biļetes); Limasolā no 21–45+ € atkarībā no pāra; Katovicē no 84 PLN. Pieprasījums ir augsts. Daļa Latvijas izlases grupas maču biļešu, piemēram, pret Turciju, Igauniju, Serbiju, tika izpārdotas pirmajās tirdzniecības stundās; pārējām spēlēm un finālposma dienām biļešu pieejamība tiek regulāri atjaunināta.

Starptautiskie mediji pirms turnīra plaši izcēla NBA zvaigznes, piemēram, Luku Dončiču, Nikolu Jokiču, Jani Adetokunbo, kā skatītāju intereses virzītāju un publicēja priekšskatījumus ar grafikiem, grupu analīzēm un skatīšanās ceļvežiem. FIBA spēļu lapās pie katras spēles publicē oficiālo skatītāju skaitu, bet kopējais apmeklējums un digitālās auditorijas rādītāji tiks apkopoti pēc turnīra noslēguma.

 Ietekme un nozīme 
EuroBasket 2025 pats par sevi nav tiešs kvalifikācijas turnīrs ne 2027. gada Pasaules kausam Dohā (Katarā), ne 2028. gada olimpiskajām spēlēm Losandželosā (ASV), taču tas ir cieši saistīts ar globālo basketbola sistēmu. Dalība finālturnīrā automātiski nodrošina vietu Pasaules kausa Eiropas kvalifikācijas 1. kārtā, jo no 32 komandām, kas tajā sacenšas, 24 nāk no EuroBasket 2025, bet pārējās 8 nāk no Eiropas pirmskvalifikācijas. EuroBasket rezultāti ietekmē FIBA pasaules rangu, kas savukārt nosaka izsēšanu nākamajās izlozēs, tostarp Pasaules kausa kvalifikācijā. Olimpiskajā kvalifikācijā EuroBasket 2025 ietekme ir netieša. 2028. gada olimpiskajam vīriešu basketbola turnīram tieši kvalificējas ASV (rīkotājs) un 7 labākās izlases no 2027. gada Pasaules kausa, bet atlikušās vietas tiek sadalītas FIBA olimpiskajos kvalifikācijas turnīros. Dalība un sniegums EuroBasket ietekmē gan reitingu, gan komandas iespējas iekļūt šajos nākamajos posmos.

Turnīram ir arī būtiska ekonomiskā un sociālā ietekme. Rīgā pirms sacensībām Latvijas saimniecībai prognozēja līdz 60 miljonu eiro pienesumu, īpaši viesmīlības un tūrisma sektoros, kā arī ilgtermiņa ieguvumus infrastruktūras un pilsētas atpazīstamības ziņā. Līdzīgas tendences FIBA fiksēja iepriekš, piemēram, EuroBasket 2017 neatkarīgā (PwC) ziņojumā secināts, ka četras rīkotājpilsētas guva būtisku ekonomisko labumu, bet EuroBasket 2022 kopējais apmeklējums pārsniedza  skatītāju, sasniedzot grupu turnīra rekordu Ķelnē. Visās četrās rīkotājvalstīs ir savs sporta un kultūras ieguldījums. Latvija (Rīga) kļūst par pirmo Baltijas valsti, kas uzņem čempionāta finālposmu, nostiprinot savu statusu kā reģionālu basketbola centru. Kipra (Limasola) pirmoreiz vēsturē rīko Eiropas basketbola čempionāta spēles, tādējādi veicinot šī sporta popularitāti valstī. Somija (Tampere) izmanto turnīru, lai stiprinātu basketbola statusu Ziemeļeiropā un piesaistītu jaunu līdzjutēju paaudzi. Polija (Katovice) turpina tradīciju rīkot starptautiskus sporta pasākumus, stiprinot savu pozīciju Centrāleiropas basketbola kartē.

Turnīram ir nozīmīga loma arī basketbola attīstībā. Tas sniedz iespēju jauniem talantiem gūt starptautisku pieredzi, bet vienlaikus piesaista pasaules uzmanību ar NBA un Eirolīgas zvaigžņu, piemēram, ar Luku Dončiču, Nikolu Jokiču, Jani Adetokunbo, dalību. Tas padara EuroBasket 2025 par pasaules mēroga notikumu, kas stiprina Eiropas basketbola prestižu. Organizatoriski čempionāts demonstrē Eiropas spēju rīkot starpvalstu turnīrus, kas kalpo kā modelis nākotnes lielajiem sporta pasākumiem. FIBA īpaši uzsver, ka šāda mēroga sacensības veicina infrastruktūras pielāgojumus, brīvprātīgo iesaisti, bērnu un jauniešu sporta programmu aktivizēšanu un auditorijas izaugsmi, radot ilgtermiņa ieguvumus gan rīkotājpilsētām, gan reģionam kopumā.

 Atsauces 

 Ārējās saites 

 Oficiālā tīmekļa vietne 

Eiropas čempionāts basketbolā
Kategorija:Eiropas čempionāts basketbolā
Kategorija:2025. gads Latvijā